b"\n_START_ARTICLE_\nFor\xc3\xa7a Terrestre Lituana\n_START_PARAGRAPH_\nLa For\xc3\xa7a Terrestre Lituana constitueix la columna vertebral de la defensa del pa\xc3\xads, pot actuar com una part integral de les forces de l'OTAN. La For\xc3\xa7a Terrestre Lituana consisteix d'una \xc3\xbanica brigada, el Batall\xc3\xb3 d'Enginyers i els Voluntaris de la Defensa Nacional.\n_START_SECTION_\nEstructura\n_START_PARAGRAPH_\nL'element principal de la For\xc3\xa7a Terrestre \xc3\xa9s una \xc3\xbanica brigada d'infanteria mecanitzada, la Brigada d'Infanteria Motoritzada Llop de Ferro. La que es forma al voltant de tres de batallons mecanitzats d'infanteria i un batall\xc3\xb3 d'artilleria, tots amb noms de Grans Ducs de Litu\xc3\xa0nia com ja \xc3\xa9s la tradici\xc3\xb3 de les Forces Armades de Litu\xc3\xa0nia._NEWLINE_A m\xc3\xa9s a m\xc3\xa9s de la brigada d'infanteria, la For\xc3\xa7a Terrestre mant\xc3\xa9 tres batallons addicionals d'infanteria motoritzada, un d'ells t\xc3\xa9 la tasca de donar suport a les operacions tant en l'\xc3\xa0mbit nacional com a l'estranger, un altre l'obligaci\xc3\xb3 principal de la defensa del territori litu\xc3\xa0, i el tercer \xc3\xa9s principalment una unitat de formaci\xc3\xb3._NEWLINE_El Batall\xc3\xb3 d'Enginyers Juozas Vitkus, \xc3\xa9s responsable de la remoci\xc3\xb3 de mines, la construcci\xc3\xb3 de ponts flotants, tasques de fer esclatar artefactes que es troben sense detonar, enginyeria sota l'aigua, i la participaci\xc3\xb3 en operacions de cerca i rescat. Aquest escamot est\xc3\xa0 disponible per a participar en operacions internacionals. A partir del 2008, les Forces Armades de Litu\xc3\xa0nia van iniciar amb una durada de deu anys, una continuada neteja del territori litu\xc3\xa0 d'explosius de la Primera i Segona Guerra Mundial, i a les antigues bases militars de Les Forces Armades de la Uni\xc3\xb3 Sovi\xc3\xa8tica._NEWLINE_Com a part integrant de la For\xc3\xa7a Terrestre, els Voluntaris de la Defensa Nacional han estat col\xc2\xb7laborant des de l'inici del moviment nacional per a la independ\xc3\xa8ncia. Els voluntaris actuen sense problemes junt amb els aliats durant les operacions militars i s'han assignat noves missions: per augmentar les forces regulars, per desplegar les unitats individuals i capacitats espec\xc3\xadfiques de les operacions internacionals, per contribuir al suport del pa\xc3\xads amfitri\xc3\xb3 i per fer costat a les autoritats civils."